open-index/open-wikipedia-markdown huggingface dataset:
פרשת מוישי קליינרמן

**מוישי קליינרמן** (נולד ב-20 באוקטובר 2005) הוא נעדר מ-25 במרץ 2022. פרשת היעדרותו זכתה להד תקשורתי נרחב ותיק החקירה בנושא עדיין פתוח.

## ההיעלמות ותחילת החקירה
קליינרמן נסע לשבת במירון עם חבריו ב־25 במרץ 2022, ללא טלפון נייד, והבטיח ליצור קשר דרך חבר. מאז נעלמו עקבותיו. לאחר שלושה ימים ללא קשר, הוריו פנו למשטרה, אך החיפושים נפתחו רק כעבור עשרה ימים. בשל חוסר שביעות רצון מהטיפול, שכרה המשפחה חוקר פרטי. לאחר כחודשיים וחצי התקיים דיון בנושא בוועדת ביטחון הפנים של הכנסת, ובעקבותיו הקים המפכ"ל צוות חקירה מיוחד. כשבוע לאחר מכן (כשלושה חודשים לאחר ההיעלמות) נערך מבצע חיפושים נרחב בהר מירון. ביולי 2022 נעצר חשוד בפרשה אך שוחרר, ובית המשפט הוציא צו איסור פרסום. לאחר זמן מה שוחרר החשוד ממעצר. באותה תקופה גויסו תרומות של כ־150 אלף ש"ח כפרס למוסר מידע שיוביל לאיתורו. באוגוסט נעצרו שלושה חשודים נוספים, אך גם הם שוחררו, והחיפושים נמשכו בסיוע יחידות צבא. בינואר 2023 נמצאו עצמות אדם במירון, אך התברר שאינן שייכות לנעדר, לאחר שנשלחו לבדיקה במכון הלאומי לרפואה משפטית. עד כה נחקרו 11 חשודים, ונבדקו כיווני חקירה שונים – כולל אפשרות להברחה על ידי כת וכן מעורבות השב"כ בשל חשד לפיגוע טרור.

## ההתפתחות בחקירה
באוגוסט 2024 הוסגר לישראל מבריטניה סולומון אברמוב, בן 37 מירושלים, החשוד בביצוע עברות מין בנערים. דווח כי לאחר שנחקר בקשר להיעלמותו של קליינרמן ושוחרר מחוסר ראיות, הוא עזב את הארץ, ושהה בבריטניה עד שהוסגר. הפרקליטות הגישה נגדו כתב אישום הכולל אישומים אחרים אך לא את החשדות בקשר להיעלמותו של קליינרמן.

באוגוסט 2024 נטען בתקשורת כי הוא נחקר גם בחשד לרציחתו של קליינרמן, וכי חוקר משטרתי טען כי ברכבו של החשוד זוהו כתמי דם השייכים לקליינרמן. אברמוב הכחיש קשר לרצח, אך הודה שהיה בקשר עם קליינרמן. עורך דינו של אברמוב טען כי הוא נחקר בעינויים בנושא היעלמותו של קליינרמן. באותו יום הכחישה המשטרה שנעצר חשוד בקשר לרציחתו של קליינרמן. באותו חודש שוחרר אברמוב בתנאים מגבילים, לאחר שהמשטרה לא הצליחה לבסס את החשדות נגדו.

## קישורים חיצוניים
* בלעדיהם – עמותה לתמיכה במשפחות נעדרים ברשת החברתית פייסבוק

## הערות שוליים

קטגוריה:היעלמויות בלתי מוסברות
קליינרמן
קליינרמן
קטגוריה:מירון
קטגוריה:מודיעין עילית: אישים
שאנדור פפיר

**שאנדור פפיר**, במקור **אוזיאס שרבאק-Oziás Scherbak**, בהונגרית: **Papír Sándor**; קצ'קמט, 25 בפברואר 1877 – אויפשט, 9 בדצמבר 1911) היה שחקן תיאטרון יהודי-הונגרי, מנהל תיאטרון העם באויפשט. אביהם של מריה ספש סופרת, תסריטאית, משוררת ושל הסופר ויקטור כארון (שם ספרותי).

## קורות חייו
אוזיאס שרבאק נולד במשפחה יהודית כבנה של רוז'ה שרבאק. הבן היחיד במשפחה אחרי עשר אחיות. המשפחה עברה לאויפשט זמן קצר אחרי לידתו. הוא איבד את אמו בגיל צעיר מאוד, כילד קטן. אביו רצה שבנו יהפוך לאומן, כך ששנדור הקטן מצא את עצמו עד מהרה בהדרכתו של הפסל המפורסם יאנוש פאדרוש, ממנו למד גילוף בעץ. אבל בפפיר, הרצון לקריירה במשחק בער יותר ויותר. הוא עלה לבמה באפריל 1900. תחילה היה במקהלה בתיאטרון העם, שם גילה את כישרונו הסופר, עיתונאי ומנהל תיאטרון קלמן פורז'ולט והוציא אותו מהמקהלה. מאוחר יותר הוא עזב את התיאטרון העם והלך להופיע בערי השדה, בהתחלה הצטרף להקות תיאטרון קטנות, בשנת 1900 היה חניך אצל שאנדור דובו. לאחר מכן היו לו תחנות במאקו (1901), דברצן (1902–1903), סטמאר ופרשוב (1904–1905). ב-1906 הצטרף ללהקה של קלמן באלה בברטיסלאבה (אז הונגריה) והפך לחבר קבוע. משם הוזמן לבודפשט באוקטובר 1907, להצטרף לתיאטרון קיראי היוקרתי ועד מהרה הפך לחביב הקהל של בודפשט.

הקהל בבודפשט לא יכול היה לקבל מספיק מהסגנון הייחודי שלו, ונוכחותו על הבמה הפכה אותו למכריע גם בתפקידי משנה. המומחיות של הופעותיו הייתה שהוא יכול היה לגלם בצורה אותנטית דמויות מבוגרות ממנו בהרבה, לשם כך התחפש באופן קבוע, כך שהציבור חשב בדרך כלל שהוא מבוגר מגילו.

מתפקידיו היו זטה מהאלמנה העליזה, לוטאר מוואלס החלום  של המלחין אוסקר שטראוס , סקורפ מהאישה הגרושה, ודראגוטין באהבה צוענית שהיו דמויות אופרטה מבריקות שלו, תפקידים ראשיים שזהכירו אותן לזמן רב לאחר מוצתו בטרם עת. הוא הקים את תיאטרון העם, אך עסקיו אלה נכשלו. הוא מת זמן לא רב לאחר מכן, שנדור פטרדי ובנצה פארטוש נפרדו ממנו בהלווייתו. אשתו הייתה מרגיט קורנאי, זמרת, איתה התחתן ב-30 באוקטובר 1906 בטרזווארוש, בודפשט. (מאוחר יותר היא הפכה לאשתו של השחקן ובמאי הקולנוע בלה באלוג)

## תפקידיו החשובים יותר
* פאלק (יוהאן שטראוס הבן: העטלף)
* זטה (פרנץ להאר: האלמנה העליזה)
* לוטאר (אוסקר שטראוס: ואלס החלום 
* פייגנבאום (יוהאן שטראוס הבן: העלמה המיליארדרית)
* דרגוטין (פרנץ להאר: אהבה צוענית)

## נתוני הופעותיו בלהקות (חלקי)
* 1901: אנדור מזאי
* 1902: לאיוש מאקו
* 1903–1905 שנדור קרמר
* 1905: פטר אנדורפי

בהמשך, היה שחקן ומנהל תיאטרון העם.

## לקריאה נוספת
* לקסיקון הדרמה ההונגרית (1929-1931, בעריכת אלדאר שופפלין)
* לקסיקון אמנות התיאטרון ההונגרי
* Magyar életrajzi lexikon II. (לקסיקון ביוגרפי הונגרי. עורכת ראשית אגנש קניירש).

## קישורים חיצוניים

* נתוניו במאגרי המוזיאון הספרותי פטפי
* האם שאנדור פפיר גרם לפריחת תיאטרון העם? (בהונגרית)
## הערות שוליים

קטגוריה:שחקני תיאטרון יהודים הונגרים
קטגוריה:קצ'קמט: אישים
קטגוריה:מפיקי תיאטרון
קטגוריה:מנהלי תיאטראות בהונגריה
קטגוריה:הונגרים שנולדו ב-1877
קטגוריה:הונגרים שנפטרו ב-1911
ספקטר (ג'יימס בונד)

[140px|ממוזער|שמאל|[סמליל הארגון כפי שמופיע בסרטים]]
**ספקטר** (נקרא גם **ספקטרה**; באנגלית: **SPECTRE**; ראשי תיבות של: Special Executive for Counter-intelligence, Terrorism, Revenge and Extortion - הנהלה מיוחדת למודיעין נגדי, טרור, נקמה וסחיטה) הוא ארגון בדיוני המופיע בספרי ג'יימס בונד מאת איאן פלמינג, כמו גם סרטים ובמשחקי וידאו המבוססים על סדרת הספרים. בראש הארגון עומד ארנסט סטאברו בלופלד. הארגון הופיע לראשונה בספר "כדור הרעם" (1961) ובסרט "ד"ר נו" (1962). נוכחותם של חברי הגסטפו לשעבר בארגון יכולה להיחשב כסימן לאזהרותיו של פלמינג מפני פליטים נאצים לאחר מלחמת העולם השנייה, כפי שפורט לראשונה בספר "מונרייקר" (1954). הארגון החל בתור התקבצות קטנה של פושעים, אך בסרטים הוא מתואר כארגון בין-לאומי עצום עם בסיס אימונים משלו המסוגל להחליף את הסמרש הסובייטי.

## קישורים חיצוניים

## הערות שוליים

קטגוריה:ג'יימס בונד
קיילוס

**קיילוס** הוא אל השמיים במיתולוגיה תאולוגיה, באומנות ובספרות הרומית, הנחשב כאל פרימורדיאלי, כלומר אחד מהאלים הקדמוניים ביותר. מקור שמו בלטינית "caelum" שמשמעותו "שמיים" או "רקיע".

## זהות
שמו של קיילוס מעיד על כך שהוא היה המקביל הרומי לאל היווני אורנוס שהיה בעל חשיבות רבה בתיאוגוניה היוונית. לא ידוע על פולחן כלשהו שהתבצע לקיילוס ברומא. העדר הפולחן עשוי להצביע על כך שקיילוס לא היה במקור אל רומאי. למרות זאת לא כל החוקרים רואים בו אל שנוצר כמקבילה לאל היווני אוראנוס בלבד כלומר אל ממקור יווני שקיבל שם לטיני. חלק מהחוקרים קושרים את קיילוס לאל הרומאי סומאנוס, אל הרעם הלילי, ולפיכך מחשיבים אותו ל"אל רומאי טהור".

## גנאלוגיה
על פי קיקרו והיגינוס, קיילוס היה בנו של אתר ודיאס ("יום" או "אור יום"). קיילוס ודיאס היו במסורת זו הורי מרקוריוס. עם דיאנה, קיילוס היה אביו של האל הרומי יאנוס, כמו גם של סטורן ואופס.

## מיתוסים וסיפורים
קיילוס מופיע במספר מיתוסים חשובים בתרבות הרומית. סיפור אחד המרכזיים הוא סיפור הסירוס שלו על ידי בנו, סטורן (מקביל לרעיון של אורנוס וקרונוס במיתולוגיה היוונית). לפי המיתוס, סטורן מרד באביו, קיילוס, וחתך את איבר מינו כדי לתפוס את מקומו כשליט השמיים. איבר המין הנופל נחת בים, ומשם נולדה האלה ונוס (אפרודיטה במיתולוגיה היוונית).

קיילוס מופיע גם בקשר לסיפוריהם של אלים אחרים כמו אלת האדמה טלוס ואלת הפוריות אופס. השילוב בין קיילוס וטלוס מדגיש את ההרמוניה הקוסמית בין השמיים והארץ, רעיון שנראה גם במיתולוגיות אחרות.

## קישורים חיצוניים

## הערות שוליים

קטגוריה:אלי אמנות
קטגוריה:אלי השמיים ומזג האוויר
קטגוריה:אלים רומיים
קטגוריה:מיתולוגיה רומית
הכוחות המזוינים של קומורו

**הכוחות המזוינים של קומורו** ( או בקיצור **AND**) הם הצבא הלאומי של קומורו. הכוחות כוללים כוח צבאי קטן, כוח משטרה של 500 אנשי כוחות ביטחון וכוח הגנה של 500 אנשי צבא. יש לקומורו גם ברית הגנה עם צרפת, המספקת משאבים ימיים להגנה על המים הטריטוריאליים, אימון לכוחות הצבא של קומורו ופיקוח אווירי. צרפת מחזיקה בבסיס צי קטן ויחידה של לגיון הזרים הצרפתי במיוט.

## מבנה
ה-AND מורכב מהיחידות הבאות:
* כוחות ההגנה של קומוריה
* הז'נדרמריה הלאומית הקומורית
* בית הספר הלאומי לצבא ולז'נדרמריה
* המשמר הנשיאותי של קומוריה
* שירותי בריאות צבאיים של קומוריה
* משמר החופים הקומורי

## ציוד
* רובה FN FAL
* רובה סער AK-47
* רובה סער מסוג 81
* מקלע NSV
* נשק נגד טנקים RPG-7
* טנדר מיצובישי L200

## קישורים חיצוניים

## הערות שוליים

קטגוריה:אפריקה: צבא וביטחון
קטגוריה:קומורו
ליחדא שמא

**ליחדא שמא** הוא אלבום הבכורה של הזמר-יוצר החרדי-ישראלי נפתלי קמפה. האלבום יצא ב-21 באוקטובר 2018 בהפקתם המוזיקלית של אלי קליין ואיצי ברי.

## מידע כללי
קמפה הוציא שלושה שירים מהאלבום טרם צאתו - במרץ 2017 את סינגל הבכורה שלו "בצאת ישראל", באוקטובר של אותה שנה את הסינגל "ליחדא שמא", ובמאי 2018 את הסינגל "בעבור אבותינו".

באוקטובר 2018 הוציא את אלבום הבכורה שלו "ליחדא שמא". באלבום שנים עשר שירים, כאשר מתוכם עשרה הולחנו על ידי קמפה עצמו והשניים הנוספים הם ביצועים של קמפה ללחנים לא מוכרים של המוזיקאי שלמה קרליבך.

בדצמבר 2018 ערך קמפה את מופע ההשקה לאלבום.

## ביקורת והצלחה
מבקר המוזיקה נתנאל לייפר כתב על האלבום 

האלבום זכה בתואר "אלבום השנה" במצעד סיכום שנת תשע"ט במוזיקה החסידית שערך נתנאל לייפר באתר כיכר השבת, ובמקום השני בקטגוריה זו במצעד שערך אליעזר חסיד באתר בחדרי חרדים.

## רשימת השמעה

## הערות שוליים

## קישורים חיצוניים

קטגוריה:נפתלי קמפה
קטגוריה:אלבומי נפתלי קמפה
ברקלי מאתר

**ג'ון איוואן ווסטון-דייוויס** (באנגלית: **John Evan Weston-Davies**; 25 בפברואר 1909 – 9 באפריל 1996), שהיה ידוע בשם הבמה **ברקלי מאתר**, היה סופר בריטי שכתב חמישה עשר רומנים. הוא גם כתב לרדיו, לטלוויזיה ולקולנוע.

## ביוגרפיה
זמן קצר לפני מלחמת העולם הראשונה היגרה משפחתו לאוסטרליה, שם חונך. הוא למד רפואת משפחה באוניברסיטת סידני. הוא מצא עצמו באנגליה ללא סיכויים להתקיים בשיא השפל הגדול והתגייס לארטילריה הרכובה המלכותית אך לא הצליח להשיג עמלה. כתוצאה מכך ביקש להצטרף לצבא הודו הבריטית, בו עלה בסולם הדרגות ובפרוץ מלחמת העולם השנייה בשנת 1939 היה בדרגת סרג'נט. הוא שירת במלחמה האנגלו־עיראקית תחת פיקודו של ויליאם סלים. לאחר שהודו קיבלה את עצמאותה ב-1947 הצטרף מחדש לצבא הבריטי ושירת ברגימנט הארטילריה המלכותי עד שפרש ב-1959.

באמצע שנות ה-50 של המאה ה-20 כתב את סדרת הטלוויזיה הראשונה שלו, "Tales From Soho", שהופקה על ידי טוני ריצ'רדסון. הרומן הראשון של מאתר, "The Achilles Affair", היה לרב-מכר, והרומן השני שלו, "The Pass Beyond Kashmir", זכה לביקורות מהללות מאיאן פלמינג וארל סטנלי גרדנר.

מאתר היה שותף לכתיבת התסריטים של שלושת סרטי ג'יימס בונד הראשונים: "ד"ר נו" (1962), "מרוסיה באהבה" (1963) ו"גולדפינגר" (1964).

## קישורים חיצוניים

## הערות שוליים

קטגוריה:ג'יימס בונד
קטגוריה:אנשי צבא בריטים במלחמת העולם השנייה
קטגוריה:בריטים שנולדו ב-1909
קטגוריה:בריטים שנפטרו ב-1996
טרפאני שארק

**טרפאני שארק** (באיטלקית: **Trapani Shark**), בעבר **פלקנסטרו טרפאני** (באיטלקית: **Pallacanestro Trapani**), היא קבוצת כדורסל איטלקית מטרפאני, סיציליה, ששיחקה בליגת העל האיטלקית בכדורסל וליגת האלופות בכדורסל.

## היסטוריה
ממוזער|פאלאליו, אולמה הביתי של הקבוצה
הקבוצה הוקמה ב-1964 כאיחוד של מספר קבוצות מהעיר טרפאני, ועד שנות ה-90 של המאה ה-20 שיחקה בליגות הנמוכות באיטליה. עם זאת, ב-1990 עלתה טראפני לסרייה א'2 ושנה לאחר מכן עלתה לליגת העל האיטלקית בכדורסל. בעונת 1991/92 סיימה הקבוצה במקום ה-14 בסרייה א'1 ונשרה שוב לליגה השנייה, וב-1997 אף נשרה לליגה השישית. הקבוצה חזרה לליגת המשנה ב-2004 אך ירדה שוב ב-2006. ב-2013 חזרה הקבוצה לליגה השנייה.

באפריל 2023 רכש איש העסקים ולריו אנטוניני את פלקנסטרו טרפאני ואת קבוצת הכדורגל טרפאני קלצ'ו ומיתג מחדש את שני המועדונים כ**טרפאני שארק** (**Trapani Shark**). ב-2024 ניצחה הקבוצה את פורטיטודו בולוניה בגמר הפלייאוף ועלתה לסרייה א' לראשונה מזה 33 שנים.

לקראת עונת 2024/25 מונה למאמן הקבוצה יסמין רפשה הקרואטי והוחתם הסנטר הגרמני טיבור פלייס. הקבוצה סיימה את העונה הסדירה במקום השני, ולאחר ניצחון 3–0 ברבע גמר הפלייאוף על פלקנסטרו רג'אנה הודחה בחצי הגמר 0–3 בידי ברשה.

ב-17 ביוני 2025 הוכרז שהקבוצה תשחק בעונת  בליגת האלופות בכדורסל. לקראת תחילת העונה הורדו לקבוצה ארבע נקודות בשל אי-סדירות מנהלתית ובהמשך העונה הורדו לה ארבע נקודות ונמנעה פעולתה בשוק ההעברות בשל אי ציות לחוק רשות המיסים. בדצמבר 2025, בעקבות המשבר הכלכלי, עזבו את הקבוצה המאמן רפשה והקפטן אמאר אליבגוביץ', אך למרות זאת הגיעה הקבוצה ל-10 ניצחונות מתוך 11 הראשונים בליגה והעפילה לפליי-אין של ליגת האלופות. בינואר 2026 ספגה הקבוצה הפסד טכני 0–20 וקנס של 50,000 אירו מול וירטוס בולוניה, הפסד 5–38 להפועל חולון בליגת האלופות (שהופסק לאחר כ-7 דקות לאחר שטרפאני נותרה עם שחקן אחד בלבד וגרם להדחתה מהמפעל) והפסד 11–26 לאקילה באסקט טרנטו, שלאחריו, ב-12 בינואר, הודחה מהסרייה א'.

## שחקנים
* חואן מנדז
* תומאס בריי
* כריס הורטון
* טיבור פלייס
* דרק אוגביידה

## קישורים חיצוניים

*

## הערות שוליים

קטגוריה:קבוצות כדורסל איטלקיות
קטגוריה:סיציליה: ספורט
ילד השדה

**"ילד השדה"** הוא שיר שכתבו גדעון כפן וזאב טנא והולחן על ידי גדעון כפן. השיר הוקלט כסינגל בשנת 1983 בעיבודו של יהודה עדר, ולאחר מכן, באלבום "ילד השדה" של כפן בשנת 1989.

## רקע
גדעון כפן, יליד קיבוץ שדה נחמיה ויוצא להקת הנח"ל, חזר ב-1983 משהות ארוכה בהולנד. הוא כתב את השיר עם הפזמונאי זאב טנא, ובהפקתו המוזיקלית של חברו מלהקת הנח"ל יהודה עדר הקליט את השיר. עם צאתו זכה השיר להצלחה רבה.

## גרסאות כיסוי
* השיר הוקלט על ידי הצמד אורנה ומשה דץ, ויצא באלבומם "השישי" בשנת 1996.
* השיר בביצוע מחודש של בועז מעודה, שימש כשיר הנושא בסדרת הנוער אליפים, ששודרה בין השנים 2011–2013 בערוץ הילדים.
*בשנת 2012 ביצעו השחקנים וכוכבי הסדרה אליפים  גיא סלניק ואינה בקלמן את השיר. בנוסף באותה השנה ביצעו את השיר גם השחקנים אסף הרץ ועומר דרור שהיו גם חלק משחקני הסדרה.
* הזמר יהודה אליאס ביצע את השיר בשנת 2020, בעיבודו של משה דעבול, מתוך האלבום "בוקר חדש".
* השיר בוצע ב-2021 בידי המתמודד אדר כגן, בדו-קרב מול שי המבר, בתוכנית הטלוויזיה המוזיקלית "הכוכב הבא".
* בנובמבר 2023, ביצע את השיר הזמר יגל אושרי בתוכנית הרדיו "העשירייה", מצעד השירים השבועי של כאן גימל.
* הזמר נועם דדון, העלה את גרסתו לשיר לערוץ הרשמי שלו במרץ 2024.
* במאי 2024 הוציאו הצמד הנשי המוזיקלי "אור", אור קדישזון ואור שחר, גרסה משותפת לשיר.
* המתמודד דניאל ווייס, ביצע את השיר בדצמבר 2024, בתוכנית הטלוויזיה "הכוכב הבא לאירוויזיון 2025", וקיבל על הביצוע ציון של 95%.

## ראו גם
*גדעון כפן
*בועז מעודה
*אליפים (סדרת טלוויזיה)

## קישורים חיצוניים
* ילד השדה, באתר הספרייה הלאומית
* 
* אקורדים לשיר, באתר Tab4u
* תרגום השיר לאנגלית, באתר Hebrew Songs
* 
* 20px ילד השדה, במסד הנתונים המוזיקלי MusicBrainz
* 20px ילד השדה, במסד הנתונים המוזיקלי Discogs
* 30px ילד השדה, במסד הנתונים המוזיקלי Genius
* 20px ילד השדה, באתר המוזיקה Spotify
* 21px ילד השדה, באתר המוזיקה iTunes
* הייתי פעם ילד השדה - שירו של גדעון כפן, באתר קיבוץ שדה נחמיה, 19 בינואר 2023

###### ביצועים
* 
* 
* 
* 
* 
* 
* 
* 
* 

## הערות שוליים

קטגוריה:שירי אורנה דץ
קטגוריה:שירי משה דץ
קטגוריה:שירים בעברית
קטגוריה:שירים על ילדים
קטגוריה:שירים מסדרות טלוויזיה
אהבה צוענית

ממוזער|300px|פרנץ להאר
**אהבה צוענית** (בהונגרית: **Cigányszerelem**, בגרמנית: **Zigeunerliebe**) היא אחת האופרטות הפופולריות ביותר של המלחין ההונגרי פרנץ להאר, יצירה בשלוש מערכות.

## שחקנים

## עלילה
* **מיקום:** רומניה, הונגריה
* **זמן:** תחילת המאה ה-19

האירוסין קרובים כבר של זוריקה עם יונל המקסים, אבל היא בעצם חיבבה הרבה יותר את אחיו למחצה, הכנר הצועני יוז'י שאיתו הייתה רוצה אולי ללכת. היא מתלבטת כיצד להחליט. זוריקה זוכרת את האמונה העממית הישנה שנערה ששותה מים מנהר צ'רנה בליל האירוסין שלה יכולה לחזות את העתיד. היא שותה את המים, הולכת לישון בשירת בנות החווה. בחלומה רואה את מהלך הקשר האפשרי שלה ליוז'י. כשמתעוררת, היא שמחה לגלות שהיא רק חלמה. היא מכירה ברגשותיה האמיתיים ויודעת לאן היא שייכת: ליונל.

## להיטי אופרטה
במקור
* Ich bin ein Zigeunerkind
* War einst ein Mädel
* Glück hat als Gast nie lange Rast
* Es liegt in blauen Fernen
* Hör' ich Cymbalklänge
* Zorika, Zorika, nun bist du mein
* Endlich, Józsi, bist du hier
* Schöne Tage
* Nur die Liebe macht (hält) uns jung
* Sag mir, o sag mir was die Liebe ist (Heckenröslein-Lied)

בתרגום
* אני ילד צועני
* הייתה פעם ילדה
* כאורח, האושר לעולם לא נמשך זמן רב
* הוא שוכן במרחקים הכחולים
* אני שומע צלילי מצלתיים
* זוריקה, זוריקה, עכשיו את שלי
* סוף סוף, יוזסי, אתה כאן
* ימים יפים
* רק אהבה עושה (שומרת) אותנו צעירים
* תגיד לי, הו תגיד לי מהי אהבה (שיר הקנרוזליין)

## הוצג בהונגריה
* 2008: משחקי חוץ של סגד
* 2011: תיאטרון האופרטה של בודפשט

## סרטים
* 1922 Zigeunerliebe - במאי: תומאס א. וולש (Thomas E. Walsh), שחקנים: אנני אונדרה
* 1974 Zigeunerliebe - במאי: ואצלב קסליק (Václav Kaslik)

## לקריאה נוספת
* אהבה צוענית - פתיחה חומר תזמורתי מלא.
* רודולף שוק ב-Zigeunerliebe (בגרמנית)
## קישורים חיצוניים

* 

## הערות שוליים

קטגוריה:אופרטות של פרנץ להאר
אנה אלך

**אנה אלך** הוא אלבום האולפן השני של הזמר-יוצר החרדי-ישראלי נפתלי קמפה שיצא לאור ב-11 בפברואר 2020 בהפקתם המוזיקלית של אלי קליין ואיצי ברי.

## מידע כללי
קמפה הוציא שני סינגלים מתוך האלבום טרם צאתו - בנובמבר 2019 את הסינגל לב נשבר ובינואר 2020 את הסינגל "עמך עמי".

בשנת 2020 הוציא קמפה את האלבום אנה אלך, בהפקתם של אלי קליין ואיצי ברי.

## ביקורת והצלחה
מבקר המוזיקה נתנאל לייפר כתב על האלבום 

האלבום הגיע למקום השני בקטגוריית אלבום השנה במצעד השנתי של תחנת הרדיו קול פליי לשנת תש"פ ובמקום השלישי בקטגוריה זו במצעד של האתר כיכר השבת ושל האתר בחדרי חרדים. השיר עמך עמי מתוך האלבום הגיע למקום החמישי במצעד השנתי של תחנת הרדיו קול חי מיוזיק לשנת תש"פ.

## רשימת השירים

## הערות שוליים

## קישורים חיצוניים

קטגוריה:נפתלי קמפה
קטגוריה:אלבומי נפתלי קמפה
אמלתיאה

במיתולוגיה היוונית, **אמלתיאה** (יוונית עתיקה: **Ἀμάλθεια**, "אלה ענוגה") היא המינקת המוזכרת בתדירות הגבוהה ביותר של זאוס.

## אטימולוגיה
השם אמלתיאה, ביוונית "אלה ענוגה", הוא בבירור כינוי, המסמל את נוכחותה של אלה מטפלת קודמת או עלמה-אלה שההלנים, שאת המיתוסים שלהם אנו יודעים, ידעו שהיא ממוקמת בכרתים, שבו המינואים אולי קראו לה גרסה של .

## במיתולוגיה
היו תיאורים שונים לגבי אמלתיאה. אמלתיאה מיוצגת לפעמים בתור העז שהניקה את האל התינוק במערה בהר אייגיון בכרתים ("הר העיזים"), לפעמים כנימפה המטפלת בעזים. לא ברור מי הם הוריה של אמלתיאה. היא מתוארת כבתו של אוקיינוס, הליוס, המוניוס, או - לפי  - , שהניקה אותו בחלב העז שלה. העובדה שיש לה הורים מיתולוגיים מרובים ולא ודאיים מעידה על סגידה רחבה לאלה בתרבויות רבות בעלות מסורות מקומיות שונות. שמות אחרים, כמו , אידה, הנימפה של  או , המופיעים בספרי המיתולוגיה, הם פשוט כפילויות של אמלתיאה.

במסורת המיוצגת על ידי התאוגוניה של הסיודוס, קרונוס בלע את כל ילדיו מיד לאחר לידתם. האלה האם, ריאה, אמו של זאוס, רימתה את אחיה-בן זוגה קרונוס בכך שנתנה לו אבן עטופה כדי להיראות כמו תינוק במקום זאוס. מכיוון שהיא נתנה במקום זאת את זאוס התינוק לאדמנתאה כדי לינוק במערה על הר בכרתים, ברור שאדמנתאה היא כפיל של אמלתיאה. בהתייחסויות ספרותיות רבות, המסורת היוונית מספרת שכדי שקרונוס לא ישמע את יללת התינוק, אמלתיאה אספה על המערה את  או הקוריבנטים כדי לרקוד, לצעוק ולהכות בחניתותיהם על מגיניהם.

### אייגיס

עורה של אמלתיאה, או של העז שלה, שנלקח על ידי זאוס לכבודה במותה, הפך למגן  במסורות מסוימות.

## בתרבות
* על שם אמלתיאה נקרא ירח של צדק.
* אמלתיאה מופיעה בספר יומני החצויים מאת ריק ריירדן כשהיא מתריעה לתאליה גרייס ולוק קסטלאן על סכנה.

## קישורים חיצוניים

## הערות שוליים

קטגוריה:אוקיינידים
קטגוריה:נימפות
מספרים ועמדות בכדורגל

ממוזער|470x470 פיקסלים
בכדורגל, כל עמדה במגרש מזוהה בדרך כלל עם מספר מסוים. המספרים לא רק משמשים לזיהוי השחקנים אלא גם מצביעים על תפקידם הטקטי במגרש לפי המערך הקלאסי 4-5-1. מערכת מספרים זו התפתחה במשך השנים והיא מהווה חלק בלתי נפרד מהמסורת וההיסטוריה של הכדורגל.

## היסטוריה של מספרי החולצות בכדורגל
מספרי החולצות הראשונים הופיעו באנגליה בשנות ה-20 של המאה ה-20 והפכו לפופולריים במהרה ברחבי העולם. בשנים הראשונות, המספרים נועדו לסייע בזיהוי השחקנים על המגרש, אך עם הזמן הם קיבלו משמעות טקטית והצביעו על תפקיד השחקן במערך הקבוצתי.

## פירוט עמדות ומספרים
#### שוער
**מספר 1**: השוער הוא השחקן שמגן על השער ומשתמש בידיו כדי למנוע מהכדור להיכנס לרשת. השוער נדרש לרפלקסים מהירים, יכולת קריאה של המשחק ותיאום עם קו ההגנה. 

#### מגינים
**מספר 2 ו-3**:
* **מגן ימני (2)** ו**מגן שמאלי (3)**: מגינים אלו מגנים על האזורים הימניים והשמאליים של ההגנה. תפקידם למנוע מהכדור להגיע לאזור הרחבה ולתמוך במתקפות של היריב מהאגפים.

**מספר 4 ו-5**:
* **בלמים (Center Backs)**: תפקידם להגן על מרכז ההגנה ולמנוע מהחלוצים של היריב לחדור לרחבה. הבלמים נדרשים לכושר גופני טוב, יכולת קריאה של המשחק ויכולת לנצח במאבקים אוויריים.

#### קשרים
**מספר 6**:
* **קשר אחורי (Defensive Midfielder)**: תפקידו להגן על קו ההגנה ולשבור מתקפות של היריב. הקשר האחורי נדרש ליכולת קריאה טובה של המשחק, חוסן פיזי וכישורי מסירה.

**מספר 8**:
* **קשר מרכזי, 50/50 (Central Midfielder)**: תפקידו לקשר בין ההגנה להתקפה. הקשר המרכזי נדרש לכושר גופני גבוה, יכולת שליטה בכדור וכישורי מסירה מדויקים.

**מספר 10**:
* **קשר התקפי, קשר יצירתי (Attacking Midfielder)**: תפקידו ליצור מצבי הבקעה ולתמוך בחלוצים. הקשר ההתקפי נדרש ליכולת דריבל טובה, קריאה יצירתית של המשחק ויכולת הבקעה.

#### התקפה
**מספר 7 ו-11**:
* **קיצוניים, אגפים (Wingers)**: תפקידם לשחק באגפים, לבצע מהלכי דריבל, להעביר כדורים למרכז הרחבה ולהבקיע שערים. הקיצוניים נדרשים למהירות, כושר גופני ויכולת טכנית גבוהה.

**מספר 9**:
* **חלוץ מרכזי, חלוץ מטרה (Striker)**: תפקידו המרכזי הוא להבקיע שערים. החלוץ המרכזי נדרש ליכולת סיום טובה, תנועה חכמה ברחבה ויכולת פיזית להתמודד עם מגינים.

## הערות שוליים

קטגוריה:מושגים בכדורגל
קטגוריה:קודי זיהוי
ראאד ת'אבת

**ראאד ת'אבּת** (בערבית: **رائد ثابت**; נהרג ב-2024) היה ראש מטה כוח האדם של הזרוע הצבאית של החמאס. בעבר כיהן כראש מערך הייצור והיה אחראי על מחקר, פיתוח והתעצמות. ובנוסף היה אחראי על גיוס ואספקה של משאבים לארגון. ת'אבת היה בקשר ישיר לאורך השנים עם מרואן עיסא, מוחמד דף ויחיא סינוואר. לפי דובר צה"ל ת'אבת היה בין 10 האנשים הבכירים בחמאס.
## מותו
מספר פעילי חמאס, בהם ת'אבת, נהרגו מירי חיילי צה"ל מיחידת שייטת 13 של חיל הים, מגדוד שקד של חטיבת גבעתי ויחידת דובדבן לאחר שנמלטו ממחלקת המיון של בית החולים שיפא במהלך מבצע "ניתוח מקומי". ב-30 בינואר 2025 עם הסכם ישראל-חמאס, דובר ארגון הטרור חמאס אבו עוביידה אישר את חיסולו של ת'אבת.

## הערות שוליים

קטגוריה:פעילי חמאס שנהרגו בידי ישראל
קטגוריה:פעילי חמאס שנהרגו ברצועת עזה במלחמת חרבות ברזל
קטגוריה:פלסטינים שנפטרו ב-2024
עבד א-לטיף רשיד

**עבד א-לטיף רשיד** (בערבית: **عبد اللطيف رشيد**, בתעתיק מדויק: **עבד אללטיף רשיד**; נולד ב-10 באוגוסט 1944) הוא פוליטיקאי עיראקי המכהן כנשיאה התשיעי של עיראק, לאחר שנבחר לתפקידו בבחירות לנשיאות עיראק ב-2022. הוא היה בעבר שר משאבי המים בממשלתו של נורי אל-מאלכי. לפני כן כיהן באותו תפקיד הן בממשלת המעבר העיראקית והן בממשלת הביניים העיראקית. רשיד היה בעבר דובר האיחוד הפטריוטי של כורדיסטן בבריטניה. כשר למשאבי מים מספטמבר 2003 עד דצמבר 2010, רשיד היה אחראי על מגוון נושאים, כולל השקיה, אספקת מים עירונית ותעשייתית, כוח מים, בקרת שיטפונות.

## ביוגרפיה
רשיד נולד ב-1944 בסולימאניה, כורדיסטן, ממלכת עיראק, למשפחה כורדית מהמעמד הגבוה. בשנת 1968 השלים תואר ראשון בהנדסה אזרחית באוניברסיטת ליברפול. בשנת 1973 סיים תואר שני בהנדסה באוניברסיטת מנצ'סטר, שם המשיך ללימודי דוקטורט, אותו השלים בשנת 1978. לאחר שסיים את לימודיו באוניברסיטת ליברפול הוא הפך למרצה באוניברסיטת סולימניה ב-1969. עם שובו לעיראק, הוא הפך לחבר פעיל באיחוד הפטריוטי של כורדיסטן בהנהגת גיסו, ג'לאל טלבאני.

### קריירה פוליטית
בשנת 1986 מונה לדובר האיחוד הפטריוטי של כורדיסטן בבריטניה. במסגרת פעילותו הפוליטית השתתף בכנסים ובפגישות רשמיות רבות כנציג מפלגות כורדיות וקבוצות אופוזיציה עיראקיות בתקופת שלטונו של סדאם חוסיין. בנוסף, הוא ייצג את הפוליטיקה הכורדית וקבוצות האופוזיציה העיראקיות במגעים רשמיים עם מוסדות וממשלות בינלאומיות. בשנת 2003 מונה לשר מקורות המים, תפקיד שבו כיהן עד 2010. לאחר מכן שימש כיועץ נשיאותי החל מ-2010.

מלבד כישורים טכניים ומעורבות רשיד לקח חלק פעיל בפוליטיקה הכורדית והעיראקית כאחד. ב-1986 הוא הפך לדובר האיחוד הפטריוטי של כורדיסטן בבריטניה. הוא השתתף בכנסים רבים ובפגישות רשמיות מטעם מפלגות פוליטיות כורדיות וקבוצות אופוזיציה עיראקיות בתקופת משטרו של סדאם. רשיד גם ייצג את הפוליטיקה הכורדית ואת קבוצות האופוזיציה העיראקיות בפני סדאם בפגישות רשמיות עם מוסדות וממשלות בינלאומיות שונות. בשנת 2003 הפך לשר מקורות המים, תפקיד בו החזיק עד 2010. הוא שימש כיועץ נשיאותי מ-2010.

#### נשיא עיראק
בהתאם להסכם חלוקת הכוח בין הקבוצות האתניות והדתיות הגדולות במדינה, נבחר כורדי סוני לנשיא, ערבי שיעי כראש ממשלה, וערבי סוני כיושב ראש הפרלמנט. ב-13 באוקטובר 2022, רשיד נבחר לנשיא ה-9 של עיראק, לאחר נפילת משטר סדאם חוסיין. רשיד החליף את ברהם סאלח כראש המדינה לאחר ההצבעה בשני הסיבובים בפרלמנט, וזכה ב"יותר מ-162 קולות" לעומת 99 עבור סאלח. רשיד מינה "מיד" את הפוליטיקאי מוחמד שיאע א-סודאני לראש הממשלה המיועד, מינוי שסיים את המבוי הסתום שנמשך שנה.

ביחסי החוץ, רשיד הביע אמונה כי יחסי החוץ של עיראק עם שכנותיה הוא מקור כוח. הוא מתנגד לנורמליזציה של היחסים הדיפלומטיים עם טורקיה, כל עוד זו האחרונה מפרה את ריבונות עיראק. ב-8 באפריל 2023, גינה רשיד את ההפצצה לכאורה של טורקיה ליד שדה התעופה סולימאניה, באזור הכורדי האוטונומי של עיראק, אותה הכחישה טורקיה. בנאום ב-27 בפברואר 2023 אמר רשיד כי הפלישה האמריקאית לעיראק ב-2003 על ידי ארצות הברית ובעלות בריתה הייתה הכרחית בגלל הברוטליות של משטר סאדם.

## קישורים חיצוניים

* 

## הערות שוליים

קטגוריה:נשיאי עיראק
קטגוריה:כורדיסטן העיראקית: פוליטיקאים
קטגוריה:בוגרי אוניברסיטת ליברפול
קטגוריה:בעלי תואר דוקטור מאוניברסיטת מנצ'סטר
קטגוריה:שרי ממשלת עיראק
קטגוריה:ילידי 1944
נטליה גודינה

**נטליה גודינה** (באוקראינית: **Наталія Гудина**, ברוסית: **Наталья Гудина**; נולדה ב-11 בנובמבר 1977) היא ספורטאית מקצועית ורקדנית על הקרח לשעבר מישראל. היא הופיעה לצד בעלה אלכסיי בלטסקי כמייצגת את ישראל והגיעה למקום 14 באליפויות בעולם, למקום 9 באליפויות אירופה והתחרתה אף במשחקים האולימפיים. בעבר ייצגה את אוקראינה עם שותפה הקודם, ויטלי קורקודים, וזכתה במדליית הארד באליפות העולם לנוער בשנת 1996.

## קריירה
גודינה החלה להחליק בגיל ארבע. בתחילת הקריירה שלה התחרתה עם שותפה ויטלי קורקודים עבור אוקראינה. גודינה וקורקודים זכו במדליית הארד באליפות העולם לנוער בשנת 1996. השותפות ביניהם הסתיימה ב-1998.

מאוחר יותר בשנת 1998, גודינה חברה לאלכסיי בלטסקי. הם התחרו יחד עבור אוקראינה עד סוף עונת 1998/1999, ולאחר מכן עברו לייצג את ישראל. גודינה ובלטסקי הם זוכי מדליית הכסף באליפות ישראל בשנים 2000–2005 והגיעו למקום ה-19 באולימפיאדת החורף 2002. הם התאמנו תחת הדרכתם של גנאדי קרפונוסוב ונטליה ליניצ'וק.

## חייה האישיים
גודינה ובלטסקי נישאו בשנת 1999.

## קישורים חיצוניים


* 
* 
* 
* 
* 
* 
* 
* 


## הערות שוליים

קטגוריה:ספורטאיות ישראליות
קטגוריה:מחליקות אמנותיות על קרח אולימפיות ישראליות
קטגוריה:מחליקים אמנותיים על קרח באולימפיאדת סולט לייק סיטי (2002)
קטגוריה:מחליקות אמנותיות על קרח ישראליות
קטגוריה:ישראליות שנולדו ב-1977
קטגוריה:ישראלים שנולדו ב-1977
חורבת א-צלבה

**חורבת א-צלבה** הוא אתר ארכאולוגי ברמת הגולן ובו שרידי יישוב יהודי עם בית כנסת המתוארכים לתקופה הרומית המאוחרת או תחילת התקופה הביזנטית. האתר נמצא צפון מערבית לגמלא, צפונית לעין סלם, מעל לנחל בתרה ודרומית לנחל חיוויאי.

## היסטוריה
חורבת א-צלבה נסקרה ותוארה לראשונה בשנת 1968, למרות שבזמנו לא זוהה בה מבנה בית הכנסת. בשנת 1979 ביקר באתר הארכאולוג ד. בן עמי, שתיאר את מבנה בית הכנסת ובעקבותיו, צ"א מעוז קבע שזהו אתר של יישוב יהודי והמבנה הוא של בית כנסת קטן. מאוחר יותר זוהה משקוף עם חריטה של מנורה עליה.

## ארכאולוגיה
חורבת א-צלבה שוכנת על מדרון של שלוחה צרה וכיום מוקפת בחורש טבעי שהשתלט על המקום. מלבד לשרידי בית הכנסת הקטן שנתגלו במקום, ישנם גם שרידים של מבנה ציבור נוסף וגדול יותר. בסביבת החורבה נמצאו תשעה בתי בד, שזהו המספר הגדול ביותר ליישוב יהודי ברמת הגולן. כמו כן מצפון לאתר נתגלתה מחצבה ולידה כבשן של בית יוצר לכלי חרס. לדעת החוקרים היה זה אחד ממוקדי הייצור של כלים מתצורת כפר חנניה בגולן.

## ממצאים
ברחבי האתר נתגלו חרסים מתקופות שונות וכוללות את תקופת הברונזה בכללותה, תקופת הברזל, התקופה ההלניסטית, התקופה הרומית בארץ ישראל ומהתקופה הביזנטית. היות שהאתר לא נחפר בצורה מסודרת, ייתכן וימצאו ממצאים נוספים במידה ותתבצע במקום חפירה ארכאולוגית.

## הערות שוליים

קטגוריה:ארץ ישראל: בתי כנסת עתיקים
קטגוריה:אתרים ארכאולוגיים יהודיים בארץ ישראל
קטגוריה:רמת הגולן: אתרים ארכאולוגיים
קטגוריה:רמת הגולן: יישובים לשעבר
קטגוריה:רמת הגולן: בתי כנסת
כיאונה

במיתולוגיה היוונית, **כיאונה** (לעיתים "**קיאונה**"), מיוונית עתיקה: **Χιόνη**, "שלג", הוא שמן של מספר דמויות.
כיאונה (בת דאידליון)

במיתולוגיה היוונית, **כִיאוֹנֵה** (יוונית עתיקה: **Χιόνη**, מהמילה χιών, "שלג") הייתה בתו של דאידליון, כל כך יפה שאפולו והרמס, כשראו אותה, רצו בה. אפולו החליט לחכות עד רדת החשכה, אבל הרמס, חסר סבלנות יותר, גרם לה לישון ואנס אותה. אפולו, שכבר ירד מהלילה, עשה זאת גם הוא, מחופש לגברת זקנה. כתוצאה מכך, הראשון הפך לאביו של אוטוליקוס, והשני של פילאמון. מוקסמת מיופיה שלה, הייתה לה את החוצפה לבוז לארטמיס. כנקמה, ניקבה האלה את לשונה במכה והרגה אותה.

## קישורים חיצוניים

## הערות שוליים

קטגוריה:דמויות מהמיתולוגיה היוונית
קטגוריה:אונס במיתולוגיה
יוליוס נו

**ד"ר יוליוס נו** (באנגלית: **Dr. Julius No**) הוא דמות רשע דמיונית מסדרת ג'יימס בונד שנכתבה על ידי איאן פלמינג המופיעה לראשונה ברומן השישי בסדרת ספרי ג'יימס בונד "ד"ר נו". הוא האנטגוניסט הראשי של הסרט הראשון בסדרת סרטי ג'יימס בונד, "ד"ר נו".

## בסרט
ד"ר יוליוס נו עומד בראש שלוחה של ספקטר, ארגון טרור בין-לאומי בראשותו של ארנסט סטאברו בלופלד.

הוא בן בלתי חוקי של חייל גרמני ושל אישה סינית, והפך עם הזמן למנהל הנכסים של הארגון , ממנו גנב עשרה מיליון דולר בהם צייד את האי קראב קי בג'מייקה.

נו תכנן לחבל בתוכניות החלל של ארצות הברית וברית המועצות כדי לנקום על האופן שבו שתי האומות סירבו לפני זמן מה לתוכנית שלו. לשם כך הוא ביצע, במהלך השנים, מחקרים הנדסיים שונים, ובסופו של דבר איבד את שתי ידיו (שהוחלפו בשתי תותבות מתכת). הוא גם אחראי למותו של אביו של האני ריידר, מלקטת הצדפות היפהפייה שבונד פוגש במהלך חקירותיו.

למרות שבתחילה הצליח ללכוד את ג'יימס בונד, בסופו של דבר הצליח האחרון לעצור את מזימתו של ד"ר נו ולהרוג אותו על ידי הפלתו למכל הקירור של הכור הגרעיני שלו.

## קישורים חיצוניים

## הערות שוליים

קטגוריה:ג'יימס בונד
קטגוריה:דמויות ספרותיות
קטגוריה:דמויות קולנועיות
דולורה זג'יק

**דולורה זג'יק** (באנגלית: **Dolora Zajick**; נולדה ב-24 במרץ 1952) היא זמרת מצו סופרן אמריקאית, המתמחה ברפרטואר הוורדיאני. זג'יק תוארה כבעלת "אחד הקולות הגדולים בהיסטוריה של האופרה".

## ביוגרפיה
זאג'יק, שנולדה בסאלם, אורגון ב-24 במרץ 1952, גדלה בנבאדה, למדה שירה אצל טד פאפר. סיימה את לימודיה באוניברסיטת נבאדה-רינו לתואר ראשון ושני במוזיקה והמשיכה בבית הספר למוזיקה במנהטן. היא בוגרת תוכנית מלגת אדלר (1984-85). לאחר שזכתה במדליית הארד בתחרות צ'ייקובסקי הבינלאומית השביעית במוסקבה, התקבלה לאופרה של סן פרנסיסקו, שם הופיעה לראשונה בתפקיד אזוצ'נה הצועניה ב"טרובדור" ב-1986, ביצוע שפרסם אותה וזיכה אותה בהערכה בינלאומית.

היא גילמה דמויות רבות במהלך הקריירה שלה, אך אזוצ'נה הייתה לסימן ההיכר שלה. התפקיד איתו היא מזוהה, אותו גילמה על רב הבימות החשובות בעולם. ישנו מיתוס המספר על בקבוק יין ותיק, המחכה לזמרת שתפצח את דמותה של אזוצ'נה. זג'יק רואה עצמה כמועמדת, אך עוד לא ראויה לפרס.

בשנת 2005 היא בצעה את תפקיד אלווירה גריפית'ס ב "טרגדיה אמריקאית" של טוביאס פיקר בבית האופרה המטרופוליטן בניו יורק.

מאז הופעת הבכורה שלה בסן פרנסיסקו, היא שרה עם המטרופוליטן אופרה, האופרה הלירית של שיקגו, יוסטון גרנד אופרה, הארנה בוורונה, האופרה של וינה, האופרה בסטיליה, לה סקאלה ובית האופרה המלכותי, קובנט גארדן. היא שרה בניצוח כמה מהמנצחים החשובים ביותר, ביניהם ג'יימס קונלון, דניאלה גאטי, ואלרי גרגייב, ג'יימס לוויין, לורין מאזל, זובין מהטה, ריקרדו מוטי, מרקו ארמיליאטו ומייקל טילסון תומאס.

בנוסף לתפקיד אזוצ'נה, זג'יק ידועה בפרשנויות שלה לאמנריס ואבולי (ב"אאידה" של ורדי וב"דון קרלו" בהתאמה). היא הופיעה גם בתפקידים אחרים של ורדי, כולל אולריקה ב"נשף המסכות" וליידי מקבת' ב"מקבת'". היא הופיעה גם כנסיכה ב"אדריאנה לקוברר" של פרנצ'סקו צ'ילאה, מרפה ב"חובנשצ'ינה" של מוסורגסקי, יז'יבאבה ב"רוסלקה" של דבוז'אק, ז'אן ד'ארק ב"העלמה מאורליאן" של צ'ייקובסקי, סנטוצה ב"אבירות כפרית" של מסקני, ב"נורמה" של בליני, דלילה ב"שמשון ודלילה" של קאמי סן-סנס, התפקיד הראשי ב"הרודיאדה" של מאסנה וליאונור ב"לה פבוריטה" של דוניצטי. ב-2016 הופיעה באופרה הישראלית כאדלג'זה ב"נורמה".

מאז 2006, בנוסף לקריירה האמנותית שלה, זג'יק עובדת במכון לקולות דרמטיים צעירים, בהכשרת דור ההמשך של זמרים.

### הלחנה
באוגוסט 2014 היצירה הפומבית הראשונה שהלחינה זג'יק, סצנת אופרה שכותרתה "דרכים לציון" הועלתה בבכורה בבזיליקת הקתדרלה של סנט ג'וזף בסן חוזה, קליפורניה. היצירה נכתבה להופעה במהלך החגיגות על ידי המסדר הכרמליתי לציון 500 שנה להולדתה של הקדושה תרזה מאווילה והיא זמינה בהקלטה מסחרית. מתבססת על טקסט הנגזר מתהילים פ"ד והוא בשלושה חלקים: 1) "נפש כמהה", 2) "נשמה עפה" ו-3) "נשמה חוזרת". החלק הראשון והשלישי מכילים דיאלוגים בין סולנים למקהלה, בעוד שהפרק האמצעי הוא אינסטרומנטלי בלבד.

המבקרים שיבחו את "הכתיבה הווקאלית והאינסטרומנטלית המוצלחת... שהעבירה את המסר שלה בזוהר מהדהד" וציינו כי "המוזיקה הזו יצרה חוויה אינטנסיבית. התזמור המרשים והעיצוב האדריכלי המאוחד שלה הפכו אותה לחוויה מרשימה ביותר. יצירה מרתקת".

יצירה שנייה, "שירת ציפורים", הועלתה בבכורה על ידי Chanticleer במרץ 2015 בפסטיבל הפזמונים הלאומי השני של הנוער באולם הסימפוני של דייוויס בסן פרנסיסקו. יצירה זו היא שיר מתוך האנתולוגיה אין פרפרים פה.

## דיסקוגרפיה חלקית

## קישורים חיצוניים
* 

## הערות שוליים

קטגוריה:זמרות-יוצרות אמריקאיות
קטגוריה:זמרות אופרה
קטגוריה:זמרות מצו סופרן
קטגוריה:אמריקאיות שנולדו ב-1952
אנתוני דוסון

**אנתוני דאגלס גילון דוסון** (באנגלית: **Anthony Douglas Gillon Dawson**; 18 באוקטובר 1916 – 8 בינואר 1992) היה שחקן סקוטי, ידוע בעיקר בזכות הופעותיו בסרטים "אליבי" ו"קולות בערפל". בסרט הראשון בסדרת סרטי ג'יימס בונד, "ד"ר נו", גילם את פרופסור דנט, ובשני הסרטים הבאים, "מרוסיה באהבה" ו"כדור הרעם" גילם את ארנסט סטאברו בלופלד.

## ביוגרפיה
דוסון ערך את הופעת הבכורה שלו בקולנוע בשנת 1943, במהלך מלחמת העולם השנייה ולאחר שסיים את לימודיו באקדמיה המלכותית לאמנות הדרמה, בסרט הריגול "". כעבור שבע שנים, ב-1950, שיחק בסרט "סוס העץ". בתחילת שנות ה-50 של המאה ה-20 עבר לארצות הברית, שם נתן לו אלפרד היצ'קוק את תפקיד הרוצח בסרט "אליבי", שעלה לאקרנים ב-1954.

לאורך הקריירה שלו ניתן היה למצוא אותו לעיתים קרובות בסרטיו של הבמאי טרנס יאנג, ובכללם שלושת הסרטים הראשונים של ג'יימס בונד: "ד"ר נו", "מרוסיה באהבה" ו"כדור הרעם". מלבד זאת הוא גם שיחק בסרטים "מול פלנדרס" ו"שמש אדומה".

לאחר תחילת שנות ה-60 של המאה ה-20 הצטמצמו תפקידיו בהדרגה, אך הוא המשיך בפעילותו עד למותו.

דוסון נפטר במזרח סאסקס ממחלת הסרטן בינואר 1992, בגיל 75.

## קישורים חיצוניים
* 

## הערות שוליים

קטגוריה:שחקנים בסרטי ג'יימס בונד
קטגוריה:סקוטים שנולדו ב-1916
קטגוריה:בריטים שנפטרו ב-1992
קטגוריה:בריטים שנפטרו מסרטן
התקפה מתפרצת (הוקי קרח)

ממוזער|שמאל|300px|התקפה מתפרצת במהלך משחק בין הגילדפורד פליימס והמילטון קיינס לייטנינג
**התקפה מתפרצת** (באנגלית: **Breakaway**) היא מצב בהוקי קרח בו לשחקן עם הדסקית אין שחקני הגנה מלבד השוער בינו לבין שער הקבוצה היריבה, ולכן הוא חופשי להחליק פנימה ולחבוט כרצונו (לפני היציאה מהעמדה מגינים יכולים להדביק את הפער). התקפה מתפרצת נחשבת למחדל מצד הקבוצה המגינה. אם התקדמותו של שחקן מתעכבת באופן לא חוקי על ידי שחקן יריב או אם המקל של השוער נזרק קדימה, השחקן המתפרץ זוכה בחבטת עונשין. אם שחקן מתמודד מול שער ריק (כלומר, הקבוצה היריבה הוציאה את השוער שלהם) ושחקן יריב מפריע לו באופן לא חוקי, הוא זוכה בשער אוטומטית במקום בחבטת עונשין.

## לקריאה נוספת

* 


קטגוריה:הוקי קרח
צוות בידור

**צוות בידור** הוא צוות בבית מלון האחראי להנעמת זמן האורחים במהלך שהותם. צוותי בידור קיימים בחלק מהמלונות בישראל ובמרבית המלונות בים המלח, טבריה ואילת.

## פעילות
צוות הבידור מורכב לרוב משחקנים, זמרים ואמנים מתחילים, רובם צעירים לאחר שחרור מצה"ל.
חברי הצוות מופיעים במהלך כל ימי השבוע, כולל סופי שבוע ושבתות ברחבי המלון, בהופעות בבריכה, בהצגות המועלות בתיאטרון המלון ובתחפושות ברחבי המלון.

הצוות מפעיל משחקי בידור להנאת השוהים בהם שעשועונים ומשחקי מזל בהם טורניר ששבש ודמקה, בינגו ותחרויות כישרונות לריקוד ושירה.

מרבית חברי הצוות בעלי כישורי משחק, שירה, אימפרוביזציה, הנחיה ועוד והם מתקבלים אליו לאחר מבחני מיון.

הצוות מורכב מאנשים בעלי כישרון בתחומים שונים בהם שחקנים, מדריכי ילדים, רקדנים, מדריכי ספורט, תקליטנים, מדריכי זומבה וסלסה ומנהלי בידור.
חלק מהעובדים פועלים גם במועדון הילדים.

צוות העובדים מתגוררים בחדרי בית המלון או בבנייני מגורים הסמוכים לו.

העבודה מוכרת כעבודה מועדפת, המזכה במענק.

## השפעה
העבודה בצוות הבידור מקנה ניסיון רב מול קהל ומתאימה לצבירת ניסיון בעולם הבידור. ישנם אמנים רבים שהחלו את דרכם במלונות באילת בהם אקי אבני, נתי רביץ, שלום אסייג, קובי מימון, מני ממטרה ופרלה דנוך. גם משתתפי תוכניות ריאליטי כגון כוכב נולד, נולד לרקוד ואחרים השתתפו בעברם בצוות בידור.

תוכנית הריאליטי מה שקורה באילת עקבה אחרי צוות בידור במלון קלאב הוטל באילת.

ברבות השנים זכו שירים מסוימים לכינוי "שירי בריכה" בשל איכותם הנמוכה והשמעתם התכופה בהם אגאדו, מקרנה ו-"La Bomba".

## קישורים חיצוניים
* 
* 
* 
* 
* 
* 

קטגוריה:בידור
קטגוריה:מקצועות הבידור
קטגוריה:עסקי השעשועים
קטגוריה:פנאי
קטגוריה:אמנות הבמה
קטגוריה:שירותי אירוח ואוכל
קטגוריה:בתי מלון
96 Months

****** הוא אלבום האוסף של הדי ג'יי הסקוטי קלווין האריס. אלבום האוסף יצא לאור ב-9 באוגוסט 2024 על ידי חברת התקליטים סוני מיוזיק אנטרטיינמנט.

## פרסים ומועמדויות

## רשימת רצועות

## מיקומי שיא
### מצעדי סוף שנה

## היסטוריית יציאות לאור

## קישורים חיצוניים

## הערות שוליים

קטגוריה:אלבומי קלווין האריס
קטגוריה:אלבומים באנגלית
קטגוריה:אלבומי חברת סוני מיוזיק אנטרטיינמנט
התובע הכללי של אנגליה וויילס

**התובע הכללי של אנגליה וויילס** (באנגלית: **Attorney General for England and Wales**) הוא תפקיד משפטי בכיר במערכת המשפט הבריטית. הוא משמש הן כיועץ המשפטי העליון לממשלה הבריטית והן כתובע בשם המלך בבתי המשפט העליונים. התובע הכללי הוא אחד הדמויות המשפטיות הבכירות והמשפיעות ביותר בממלכה המאוחדת. תפקידו המשולב, מעניק לו סמכויות נרחבות ומעמד ייחודי. התובע הכללי ממונה על ידי המלך (או המלכה) בהמלצת ראש הממשלה. התובע הכללי הוא חבר בממשלה הבריטית ובמועצה לביטחון לאומי. כמו כן התובע הכללי ממלא תפקידים נוספים, כגון יושב ראש הוועדה המלכותית לענייני חנינה ועומד בראש משרד התובע הכללי. התובע הכללי מחזיק גם בתפקיד הנפרד של הפרקליט הכללי לצפון אירלנד.

## תפקידים וסמכויות
### תפקידים
* **[[יועץ משפטי לממשלה]]**: התובע הכללי משמש כיועץ המשפטי העליון לממשלה הבריטית, ומספק חוות דעת משפטיות מקיפות בנושאים מגוונים, החל מחקיקה חדשה, הסכמים בינלאומיים וכלה בהחלטות ממשלתיות אחרות בעלות השלכות משפטיות. הוא מעניק לממשלה את הכלים המשפטיים לקבלת החלטות מושכלות תוך התחשבות בהשלכות המשפטיות של כל פעולה.
* **תובע בשם המלך**: התובע הכללי מייצג את המלך (או המלכה) בבתי המשפט העליונים, כולל בית הלורדים ובית המשפט העליון. הוא אחראי על הטיפול בתיקים פליליים חמורים ביותר, כגון מעשי בגידה, הונאה, והפרות של ביטחון המדינה.
* **מגן על האינטרס הציבורי**: מעבר לתפקידו כתובע, התובע הכללי פועל באופן אקטיבי להגנה על האינטרס הציבורי. הוא יכול להגיש תביעות אזרחיות בשם המדינה, להתערב בהליכים משפטיים, ולפעול לשינוי החקיקה כאשר הוא סבור כי הדבר ישרת את טובת הציבור.
* **אחריות על שירות התביעה המלכותי (CPS)**: התובע הכללי אחראי על שירות התביעה המלכותי (Crown Prosecution Service), הגוף האחראי על התביעה הפלילית באנגליה ובוולס. התובע הכללי משפיע על מערכת המשפט באמצעות הבחירה בתיקים להעמדה לדין, הגשת ערעורים, והתערבות בהליכים משפטיים.

### סמכויות
* **סמכות חקיקתית**: לתובע הכללי יש סמכות להציע חקיקה חדשה בתחום המשפט הפלילי.
* **סמכות תביעה**: לתובע הכללי יש סמכות להחליט אילו תיקים פליליים יוגשו לבית המשפט.
* **סמכות ערעור**: לתובע הכללי יש סמכות לערער על החלטות של בתי משפט נמוכים יותר.

## ראו גם
* היועץ המשפטי לממשלה (ישראל)
* התובע הכללי של אוסטרליה
* התובע הכללי של ארצות הברית

## קישורים חיצוניים

## הערות שוליים

קטגוריה:ממשלת בריטניה
קטגוריה:הממלכה המאוחדת: חוק ומשפט
דאגי (סדרת טלוויזיה)

**דאגי** (באנגלית: **Hey Duggee**, "**היי דאגי**") היא סדרת טלוויזיה מונפשת בריטית לילדים שהופקה בידי חברת האנימציה "Grant Orchard". בבריטניה הסדרה שודרה בערוץ CBeebies משנת 2014, ובישראל היא שודרה בערוץ לולי משנת 2015.

הסדרה בת 5 עונות, עם 197 פרקים בסך הכל, באורך 7 דקות לפרק.

## עלילה
דאגי הוא כלב חום עטור סיכות. בכל פרק הוא מצרף את חבריו הקטנים המכונים "סנאים" ויחד הם חווים הרפתקה.

## דמויות עיקריות
* **דאגי** (**Duggee**): כלב חום, הדמות הראשית בתוכנית.
* **נורה** (**Norrie**): עכברה חומה שאוהבת לרקוד.
* **טאג** (**Tag**): קרנף כחול, אוהב לעזור לאנשים כאשר הם מודאגים.
* **הפי** (**Happy**): תנין ירוק, אוהב מים.
* **בטי** (**Betty**): תמנונה סגולה, חכמה.
* **רולי** (**Roly**): היפופוטם אפור, בעל המון אנרגיה.

## מדבבים
הדיבוב העברי הופק על ידי יעל אללוף ובוים על ידי דן שצברג.

## קישורים חיצוניים
* 

קטגוריה:סדרות טלוויזיה לילדים
קטגוריה:ערוץ לולי: סדרות
קטגוריה:סדרות הנפשה בריטיות
קטגוריה:סדרות CBeebies
קטגוריה:ערוץ הופ!: תוכניות רכש
שושלת גינס

**שושלת גינס** (באנגלית: **House of Guinness**) היא סדרת דרמה היסטורית שנוצרה ונכתבה עבור שירות הזרמת המדיה "נטפליקס" על ידי סטיבן נייט.

## רקע עלילתי
עלילת הסדרה עוסקת בקורותיה של משפחת גינס העומדת מאחורי אימפריית מבשלת הבירה "גינס" באירלנד ובניו יורק במהלך המאה ה-19, ועל ההשלכות בעקבות מותו של בנג'מין גינס, האיש שאחראי להצלחתה יוצאת הדופן של מבשלת "גינס" וגורל ארבעת ילדיו – ארתור, אדוארד, אן ובן.

## צוות השחקנים
* לואי פרטרידג' – **אדוארד גינס**
* אנתוני בויל – **[[ארתור גינס]]**
* דייוויד וילמוט - **בוני צ'מפיון**
* ג'יימס נורטון – **שון רפארטי**
* ג'ק גליסון – **ביירון יוז**
* ניאם מקורמק – **אלן קוקרן**
* אמילי פייר – **אן גינס**
* פיון או'שיי – **בנג'מין גינס**
* שיימוס או'הרה – **פטריק קוצ'ריין
* [[דרוולה קירוואן]] – **אגנס גינס**
* [[מייקל מקלהטון]] – **ג'ון פוטר**
* דניאל גליגן – **אוליביה גינס**
* הילדה פיי – **סולטן'''

## הפקה
### פיתוח
במרץ 2024, הוכרז לראשונה על פיתוחה של הסדרה, עבור שירות הזרמת המדיה "נטפליקס" על ידי חברת ההפקות "Kudos". בנוסף, נמסר כי על הפקת הסדרה, שתכלול שמונה פרקים, תופקד קארן וילסון וכי על מלאכת הבימוי יופקדו טום שנקלנד, שיביים את חמשת הפרקים הראשונים, ומוניה אקל, שיביים את שלושת הפרקים האחרונים.
### ליהוק
ביולי 2024, נמסר על ליהוקם של צוות השחקנים המלא, הכולל בין היתר את ג'יימס נורטון, דייוויד וילמוט, לואי פרטרידג', אנתוני בויל וג'ק גליסון.
### צילומים
צילומי הסדרה החלו בצ'שייר ביולי 2024, והתקיימו בין היתר בסטוקפורט שבמנצ'סטר רבתי, ובליברפול.

## קישורים חיצוניים

## הערות שוליים

קטגוריה:סדרות טלוויזיה איריות
קטגוריה:סדרות טלוויזיה בריטיות שעלו לשידור בשנות ה-2020
קטגוריה:סדרות דרמה היסטוריות
קטגוריה:נטפליקס: תוכניות וסדרות
שבת חברות

"**שבת חברות**" הוא האלבום השלישי ואלבום גרסאות הכיסוי הראשון של הצמד המוזיקלי כרקוקלי. הוא יצא לאור ב-26 ביוני 2020 בהוצאה עצמית תחת חברת ההפצה די-מיוזיק.

## רקע והרכב
במהלך התפרצות מגפת הקורונה, בתקופה בה מדינת ישראל הייתה נתונה תחת סגר, הצמד יזם את פרויקט "שבת חברות". בפרויקט, כל יום שישי אירח הצמד זמרת אחת לביצוע גרסת כיסוי לשיר של זמרת אחרת. האלבום הוא אוסף הביצועים שעשה הצמד במהלך התקופה.

## רשימת רצועות

## קישורים חיצוניים

## הערות שוליים

קטגוריה:אלבומי גרסאות כיסוי
קטגוריה:אלבומים באנגלית
קטגוריה:אלבומים בעברית
קטגוריה:אלבומי חברת די-מיוזיק
אדיטה גורניאק

**אדיטה גורניאק** (בפולנית: **Edyta Górniak**; נולדה ב־14 בנובמבר 1972) היא זמרת פולנייה.

## ביוגרפיה
גורניאק נולדה ב-1972 בעיירה ז'יימביצה בשלזיה תחתית  במשפחה בעלת שורשים צועניים. ב-1989 ביצעה את הופעתה הראשונה בטלוויזיה בתוכנית כישרונות בה ביצעה את השיר Stop!, היא הופיעה במחזמר "Metro" שנחשב לאחד ממחזות הזמר המצליחים בפולין ולאחר מכן גם הועלה בברודוויי.

ב-אירוויזיון 1994 נבחרה להיות הזמרת הראשונה שמייצגת את פולין, עם השיר "To nie ja!" זכתה במקום השני, המהווה את המיקום הגבוה ביותר באירוויזיון אליו מדינה הגיעה בהשתתפותה הראשונה. ב-1995 הוציאה את אלבומה הראשון "Dotyk"

ב-2010 התמודדה בגרסה של פולין לרוקדים עם כוכבים והייתה במקום השלישי.

## קישורים חיצוניים

* 

קטגוריה:זמרות פולניות
קטגוריה:זמרים צוענים
קטגוריה:משתתפי אירוויזיון 1994
קטגוריה:נציגי פולין באירוויזיון
ימים יפים

"**ימים יפים**" הוא אלבום האולפן השני של ההרכב המוזיקלי הישראלי מועדון הקצב של אביהו פנחסוב. האלבום יצא לאור ב-18 ביולי 2017 תחת הוצאת חברת התקליטים NMC יונייטד אנטרטיינמנט.

## קידום
הסינגל "ימים יפים" יצא ב-22 בספטמבר 2016 והיה שיר הנושא של העונה הראשונה של סדרת הטלוויזיה "תאג"ד" ב-2016.

ב-26 ביולי 2017 התקיים אירוע השקת האלבום בהאנגר 11. בסקירה של השבועון "מקור ראשון", פנחסוב תואר כ"פרפורמר בלב" ו"איש במה בכל רמ"ח איבריו", וצוין כי הוא בולט בהופעות הפיזיות שלו, כולל שימוש ברתמה מיוחדת והשלכת נצנצים. במופע הופיעו גם חברי הלהקה וכוכבי אורח, ביניהם קרולינה וישראל ברייט מלהקת "השמחות".

## רשימת רצועות

## קישורים חיצוניים

## הערות שוליים

קטגוריה:אלבומים בעברית
קטגוריה:אלבומים באנגלית
קטגוריה:אלבומי מועדון הקצב של אביהו פנחסוב
קטגוריה:אלבומי חברת NMC יונייטד אנטרטיינמנט
קרן עולם התורה

**קרן עולם התורה** היא קרן המיועדת לתקצוב ישיבות.

## הקמת הקרן
ביוני 2024 קבע בית המשפט הגבוה לצדק כי מאחר שפקע תוקפו של חוק הגיוס, יש להתחיל בגיוס מידי של כלל בחורי הישיבות שאינם מגויסים לצה"ל, והממשלה אינה יכולה להעביר תקציבים לישיבות ולכוללים עבור תלמידים שלא קיבלו פטור, או ששירותם הצבאי לא נדחה כדין.

לאחר פסיקת בג"ץ נקלעו הישיבות לקושי תקציבי גדול, ולאחר התייעצויות שונות יזם הרב משה הלל הירש, כי תוקם קרן שתאסוף מאות מיליוני דולרים, ומכספי הקרן יתוקצבו כלל הישיבות שנשללו תקציביהם. הוא רתם לפרויקט את הרב דוב לנדו, ויחד יצאו למסע ברחבי העולם להתרמה עבור הקרן. למסע נלוו באופן די קבוע גם הרב דן סגל, והרב יעקב הלל, המוכרים מאוד גם בקהילות בחו"ל. מפעם לפעם נלוו גם כן רבנים וראשי ישיבות נוספים, ביניהם הרב דוד כהן, הרב שמעון גלאי, הרב אברהם סלים, הרב יוסף חברוני, ועוד.

היעד הראשוני שהוגדר לקרן הוא כמאה ועשרה מיליון דולר לשנה.

במאי 2025 הודיע הרב הירש על החלטתו להמשיך את פעילות הקרן לשנה נוספת. ביוני 2025 עמד בראש מסע נוסף בארצות הברית למען החזקת הקרן, והצליח לגייס עשרות מיליוני דולרים. לאחר מכן התקיימו כמה ערבי התרמה גם בארץ ישראל.

## קישורים חיצוניים
* 
* 

## הערות שוליים

קטגוריה:יהדות חרדית בישראל
Idioteque

"**Idioteque**" הוא שיר של להקת הרוק האנגלית רדיוהד, שיצא באלבומה הרביעי, "Kid A", באוקטובר 2000 וכסינגל שיווקי. רדיוהד פיתחה אותו תוך כדי ניסויים עם סינתיסייזרים מודולריים. הוא מכיל דגימות של שתי יצירות מוזיקת מחשב משנות ה-70.

"Idioteque" נבחר לאחד השירים הטובים של העשור על ידי "פיצ'פורק" ו"רולינג סטון". בשנת 2021, המגזין "רולינג סטון" דירג אותו במקום ה-48 ברשימת "500 השירים הגדולים בכל הזמנים" ובשנת 2025 המגזין דירג אותו במקום ה-8 ברשימת "250 השירים הגדולים של המאה ה-21 עד כה".

## הקלטה
סולן רדיוהד, תום יורק, תיאר את "Idioteque" כ"ניסיון ללכוד את צליל הקצב המתפוצץ כשאתה במועדון והרמקולים כל כך רועשים, שאתה יודע שזה עושה לך נזק".

השיר התחיל עם קצב אלקטרוני שיצר ג'וני גרינווד. גרינווד ניסה ליצור מכונת תופים באמצעות מודולי סינתיסייזר הדומים לאלו הזמינים בשנות ה-70, תוך שימוש ברכיבים כגון פילטרים כדי ליצור ולעצב צלילים. כשהרגיש שהקצב "צריך כאוס", הוא התנסה בצלילים שנמצאו ובדגימות. הוא הקליט 50 דקות של אלתור ונתן ליורק, שלקח רצף קצר והשתמש בו כדי לכתוב את השיר. יורק אמר: "חלק מזה היה רק 'מה?', אבל אז היה קטע של בערך 40 שניות באמצע האלתור שהיה גאונות מוחלטת, אז פשוט חתכתי אותו".

כמו בשירים אחרים ב-"Kid A", יורק יצר מילים על ידי כך שחתך ביטויים והגריל אותם מתוך כובע.

### דגימות
גרינווד לא הצליח לזכור מאין הגיע קטע הסינתיסייזר בן ארבעה אקורדים, והניח שהוא ניגן אותו בעצמו. מאוחר יותר הוא הבין שדגם אותו מ-"mild und leise", יצירה מוזיקלית ממוחשבת מאת המלחין האמריקאי פול לנסקי. לנסקי כתב את "mild und leise" בשנת 1973 באוניברסיטת פרינסטון על מחשב מיינפריים של IBM באמצעות סינתזת FM. הוא שוחרר באוסף "First Recording – Electronic Music Winners" שיצא ב־1975, שגרינווד גילה בחנות תקליטים יד שנייה בזמן שרדיוהד טיילה בארצות הברית.

לנסקי אפשר לרדיוהד להשתמש בדגימה לאחר שגרינווד פנה אליו עם עותק של "אידיוטק". במאמר שכתב על החוויה, לנסקי כתב שהוא רואה בשימוש של רדיוהד בסימפול "מעורר דמיון ומלא חדשנות" ושהוא "דגם" את התקדמות האקורדים באמצעות אקורד טריסטן. "Idioteque" גם מדגימה יצירה נוספת מהאוסף שגילה גרינווד: "Short Piece", מאת ארתור קרייגר, שהפך לפרופסור למוזיקה בקולג' בקונטיקט. השניים קיבלו קרדיט על הלחנת השיר.

## ביקורות
"Idioteque" נבחר לשיר השמיני הטוב ביותר של העשור על ידי "פיצ'פורק" וה-56 הטוב ביותר על ידי "רולינג סטון". בשנת 2018, המגזין "רולינג סטון" דירג אותו במקום ה-33 בגודלו של המאה עד כה. בשנים 2021 ו-2024, "רולינג סטון" דירג את "אידיוטק" במקום ה-48 ברשימת "500 השירים הגדולים של כל הזמנים", ותיארה אותו כ"המרכז המבשר רעות והמרתק של "Kid A".

## סגל
### רדיוהד
* קולין גרינווד
* ג'וני גרינווד
* אד אובראיין
* פיליפ סלוויי
* תום יורק

;סגל נוסף
* נייג'ל גודריץ' – הפקה, הנדסה, מיקסינג
* ג'רארד נבארו – סיוע בהפקה, הנדסה נוספת
* גריים סטיוארט – הנדסה נוספת

## קישורים חיצוניים

## הערות שוליים

קטגוריה:שירי 2000
קטגוריה:שירי רדיוהד
קטגוריה:שירים באנגלית
קטגוריה:שירים על שינוי אקלים
בוא שיר עברי (שיר)

"**בוא שיר עברי**" הוא שיר בביצוע הזמר הישראלי דודו אלהרר, שיצא לאור כסינגל ב־1984, והיה לשיר הנושא של אלבום האוסף של שירים עבריים "בוא שיר עברי", שיצא לאור ב־1985. קובי לוריא כתב והלחין את השיר.

יפה ירקוני וצמד "הדודאים" ביצעו גרסת כיסוי מפורסמת לשיר, שנכללה באלבומה של ירקוני "בסלון בינתיים", שיצא לאור ב־1989.

בגלי צה"ל משודרת תוכנית רדיו בהגשת יורם רותם שנקראת על שם השיר.

## על השיר
קובי לוריא שמע על דיון שנערך בתחנת הרדיו גלי צה"ל, בהשתתפות יוצרים ועורכי מוזיקה, על החלוקה הרצויה בין מינון השירים העבריים והשירים בין לאומיים שמושמעים בתחנה. תוך כדי הדיון, וכדי להפרות אותו, שאל עורך מוזיקה בתחנה האם צריך בכלל לשדר זמר עברי בתחנה. השאלה גרמה ללוריא לכתוב ולהלחין את השיר, "שמתייחס לכל השורשים שלנו, מן אידיליה ציונית כמו שהייתה פעם". לוריא התייחס לשיר כמעין מתאר את "קורות הזמר העברי בשלושה בתים". מבחינה מוזיקלית שימשו ללוריא השראה שירים כמו "היו לילות" ו"הרועה הקטנה מן הגיא".

לוריא שר את השיר בעצמו במסיבה שנכח בה דודו אלהרר, שהיה מפיק מוזיקלי דומיננטי באותה התקופה. אלהרר הציע ללוריא להיפגש, ובפגישה ביניהם נוצרה גרסה ראשונית "פשוטה" לשיר. בהמשך ביקר לוריא את אלהרר בביתו ושאל פעם נוספת על השיר, ואלהרר הביע רצון להקליט אותו בעצמו. באותו מעמד הציע אלהרר ללוריא לכתוב מילים לאלבומו של מתי כספי "מתתיהו ואלכסנדר", אלבום שבו שר כספי מלחני סשה ארגוב, ואלהרר היה אחד ממפיקיו. לוריא, שהעריך מאוד את שני היוצרים, כתב את מילותיהם של ארבעה שירים באלבום.

"בוא שיר עברי" כלל במקור בית נוסף שהוסר ממנו כדי שהשיר לא יהיה ארוך מדי. לוריא שילב את הבית שהוסר בבית הראשון של השיר "הם בזמר הזה", אחד השירים שתרם ל"מתתיהו ואלכסנדר".

## מצעדי מוזיקה
"בוא שיר עברי" בביצוע דודו אלהרר הוצג ב"פינה לשיפוטכם" של "מקום בצמרת", המצעד השבועי של רשת ג', ב־14 במאי 1984 וצעד 10 שבועות עד 8 במאי 1984, אז יצא מהמצעד. בשיאו הגיע למקום השביעי ב־24 באפריל 1984.

### מיקומי שיא

## קישורים חיצוניים

* 
* 
* אקורדי השיר "בוא שיר עברי" בביצוע יפה ירקוני ו"הדודאים", באתר chordify.net

## הערות שוליים

קטגוריה:שירי יפה ירקוני
קטגוריה:שירי הדודאים
קטגוריה:שירים בעברית